text: Legði dent á týdningin, sum fríhandil fyri fiskavørur hevur fyri at tryggja, at mest møguligt virði fæst úr havsins tilfeingi
text: #000002
text: Hetta er annað árið at skipað verður fyri Global Fishery Forum and Seafood Expo og er tað russiska fiskimálaráðið, ið er stigtakari og russiski fiskimálaráðharrin Ilya Shestakov, sum hevur boðið føroyska fiskimálaráðharranum at taka lut í fiskivinnu framsýningini, eins og at leggja fram í sambandi við kjaktorgið, har høvuðsevnið var “Altjóða fiskivinnu virksemi fram til 2050: tilfeingi, marknaðir og tøkni” við serligum atliti at sambandinum millum framtíðar matvøru útboð og alsamt vaksandi íbúgvaratalið í heiminum.
text: #000004
text: Høgni Hoydal, fiskimálaráðharri, umrøddi í framløgu sínari, millum annað, at havið og havsins tilfeingi er mest týðandi luturin til tess at føða heimin í framtíðini og at røkka heimsmálunum hjá Sameindu Tjóðum (ST) um burðardygga menning. Hann nam við føroysku fiskivinnunýskipanina og tann týdning, sum virðisøking hevur fyri at tryggja varandi burðardyggar loysnir til framtíðar avbjóðingar innan matframleiðslu. Eisini legði hann dent á týdningin, sum fríhandil fyri fiskavørur hevur fyri at tryggja, at mest møguligt virði fæst úr havsins tilfeingi. Millum røðararnar á kjaktorginum vóru eisini russiski varaforsætisráðharrin Alexey Gordeyev, russiski fiskimálaráðharrin Ilya Shestakov, aðalskrivari í ICES Anne Christine Brusendorff, Aziz Akhannouch fiskimálaráðharri úr Marokko og Audun Lem úr FAO.
text: #000005
text: Fagraberg hevur landað 1.550 tons í Noregi
text: #000014